Filip Ingebrigtsen

Filip Mangen Ingebrigtsen (født 1993) er en norsk friidrettsutøver fra Sandnes som representerer Sandnes Idrettslag. Han er i verdenseliten i mellomdistanseløp og konkurrerer også i terrengløp. Filip Ingebrigtsen ble europamester på 1500 meter i EM i friidrett 2016 i Amsterdam og tok bronse på samme distanse i VM i friidrett 2017 i London. Per august 2020 har han den norske rekorden på en engelsk mil (1609 m). Filip er en del av Team Ingebrigtsen.

Familie
Filip er lillebroren til Henrik Ingebrigtsen, Kristoffer Ingebrigtsen og storebroren til William Ingebrigtsen, Ingrid Ingebrigtsen, Martin Ingebrigtsen og  Jakob Ingebrigtsen.   Brødrene Henrik og Jakob er også i verdenseliten i friidrett. Brødrene trenes av Henrik Ingebrigtsen, og kalles for «Team Ingebrigtsen».Team Ingebrigtsen: En helt usedvanlig familie, Stavanger Aftenblad, 29. desember 2017 Trenings- og familielivet dokumenteres gjennom NRK-serien Team Ingebrigtsen.

Filip Ingebretsen er gift med sprinteren Astrid Mangen Ingebrigtsen. Sammen har de to barn.

Resultater
Sesongen 2011
I NM i friidrett i 2011 kom Filip på femteplass på 800 meter, med tiden 1.56,18. I NM i stafetter i 2011 var han med på Sandnes Idrettslags stafettlag som vant gull i juniorklassen. De andre på laget var Kjartan Løvoll, Per Magne Florvaag og Marius Bakken Støle. Også i terrengløp fikk han NM-medalje dette året; han fikk sølv i kort løype i NM i terrengløp 2011. I lang løype (6 km) kom han på femteplass, og han fikk også bronse på stafetten, sammen Asle Rønning Tjelta og Ragnar Stølsmark.

Sesongene 2012–2015
I juli 2012 vant han gull på 1500 meter i junior-NM i friidrett i Sigdal. I august fikk han bronse på 800 meter i NM i friidrett 2012. Her tok Thomas Roth gullet, mens storebror Henrik Ingebrigtsen tok sølvet. I NM i friidrett 2013 ble han norgesmester på 1500 meter. Han var også med å vinne gull på 4 × 1500 meter stafett i NM i stafetter 2013.

Han deltok på 1500 meter i EM i friidrett 2014, der han løp på 3.41,06 i innledningsheatet, og nådde ikke finalen. Hans bror, Henrik, fikk sølv i denne øvelsen. Uken etter fikk han to medaljer i NM i friidrett 2014, der han kom på andreplass på 1500 meter og tredjeplass på 800 meter.

I NM i friidrett 2015 kom han på andreplass på 1500 meter, bak Snorre Holtan Løken.

Sesongen 2016: europamester og OL-deltakelse
I EM i friidrett 2016 vant han 1500 meter og ble europamester, med storebroren Henrik på tredjeplass. Uken etter deltok han på Diamond League-stevnet i Monaco, og senket der sin personlige rekord på 1500 meter til 3:33,72, og kom på 10.-plass.Diamond League Monaco - Programme 2016 - 1500 m men, besøkt 16. juli 2016. 

Ingebrigtsen representerte Norge i OL i Rio i august, men ble diskvalifisert i forsøksheatet på 1500 meter.Anken forkastet: Filip Ingebrigtsen ute av OL, NRK, 16. august 2016

Sesongen 2017: bronse i VM
I VM i friidrett 2017 fikk Ingebrigtsen bronsemedalje på 1500 meter med tiden 3.34,53.

Sesongen 2018
I Diamond League i Monaco 20. juli 2018 satte Filip Ingebrigtsen norsk rekord på 1500 meter med tiden 3:30,01, noe som var årsbeste i Europa, og han ble dermed favoritt på distansen i EM i friidrett 2018 i Berlin. I forsøksheatet falt han og pådro seg et brudd i ribbenet, men reiste seg, tok igjen feltet og kvalifiserte seg til finalen likevel.Filip Ingebrigtsen måtte sy flere sting etter dramatisk fall: Jeg er fortsatt favoritt, Aftenposten, 8. august 2018 I finalen viste det seg at skaden hindret ham mer enn han trodde. Han måtte også trekke seg fra finalen på 5000 meter. Lillebroren, Jakob, tok gull på begge distansene, og storebroren Henrik tok sølv på 5000 meter. Skaden plaget Ingebrigtsen også i NM få uker senere, men han fikk likevel sølvmedalje på 800 meter bak Thomas Roth.Sliter fortsatt med store smerter, NRK sport, 19. august 2018 

 Sesongen 2019 
I Diamond League-stevnet på London Stadium 21. juli 2019 satte Ingebrigtsen ny norsk rekord på en engelsk mil (1609 m), med 3.49,60. Han vant 800 meter i NM i friidrett 2019.

Norge deltok i First League i Lag-EM i friidrett 2019, og Ingebrigtsen vant der 5000 meter med tiden 13:37,09, foran Aras Kaya fra Tyrkia og Nicolae Alexandru fra RomaniaNRK.no - Filip Ingebrigtsen vant overlegent: – Har aldri vært bedre enn det han er nå, besøkt 10. august 2019..

I VM i friidrett 2019 i Doha løp Ingebrigtsen finalen på 5000 meter, der også brødrene Henrik og Jakob deltok. Ingebrigtsen brøt løpet på grunn av sting.https://www.nrk.no/sport/filip-ingebrigtsen-med-magesmerter-_-fikk-ikke-puste-skikkelig-1.14723979 På 1500 m ble Ingebrigtsen utslått i semifinalen.

 Sesongen 2020 
Filip Ingebrigtsen sesongdebuterte i PSD Bank Leichtathletik Meeting i Düsseldorf, der han løp 1500 meter på 3:36,32, som var ny personlig rekord innendørs og årsbeste i verden.Norsk Friidrett - Her løper Filip Ingebrigtsen inn til årsbeste i verden, besøkt 4. februar 2020. Den 11. juni deltok han i Impossible Games, der han satte norsk rekord på 1000 meter med tiden 2:16,46.

 Sesongen 2021 
I 2021 representerte han Norge på øvelsen 1500 meter under Sommer-OL 2020 arrangert i Tokyo der han løp forsøksheat, men kvalifiserte seg ikke til semifinalen.

 Medaljer i norske mesterskap 
Plassering Øvelse ÅrGull  800 meter  2016, 2019Gull  1500 meter  2013Gull  5 km gateløp  2024Gull  10 km terrengløp  2020Gull  4x1500 meter stafett  2013Sølv  800 meter  2018Sølv  1500 meter  2014, 2015Sølv  1500 meter innendørs  2016Sølv  3000 meter innendørs  2016Bronse  800 meter  2012, 2014Bronse  1000 meter stafett  2016Bronse  Terrengstafett  2011

 Priser og nominasjoner 
mini|Filip Ingebrigtsen med sin storebror, Henrik Ingebrigtsen i 2016
 2017: Vinner av Årets gjennombrudd for 2016 på Idrettsgallaen 2017
 2017: Nominert til Årets mannlige utøver for 2016 på Idrettsgallaen 2017
 2017: Nominert til Årets navn 2016 på Idrettsgallaen 2017
 2018: Nominert til Årets mannlige utøver for 2017 på Idrettsgallaen 2018
 2018: Nominert til Årets navn 2017 på Idrettsgallaen 2018

 Referanser 

 Eksterne lenker 




Kategori:Personer fra Sandnes kommune
Kategori:Norske mellomdistanseløpere
Kategori:Norske terrengløpere
Kategori:Europamestere i friidrett for Norge
Kategori:VM-bronsemedaljevinnere i friidrett for Norge
Kategori:Norgesmestere i friidrett
Kategori:Deltakere for Norge under EM i friidrett 2014
Kategori:Deltakere for Norge under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Norge under EM i friidrett 2016
Kategori:Deltakere for Norge under EM i friidrett innendørs 2017
Kategori:Deltakere for Norge under VM i friidrett 2017
Kategori:Deltakere for Norge under EM i friidrett 2018
Kategori:Deltakere for Norge under EM i friidrett innendørs 2019
Kategori:Deltakere for Norge under VM i friidrett 2019
Kategori:Deltakere for Norge under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Norge under EM i friidrett innendørs 2021
Kategori:Friidrettsutøvere for Sandnes IL
Kategori:Ingebrigtsen-familien
Kategori:Deltakere for Norge under EM i friidrett innendørs 2025